钦定古今图书集成/明伦汇编/氏族典/第243卷 > 张方平
## 钦定古今图书集成/明伦汇编/氏族典/第243卷 > 张方平

按《宋史张方平传》：“方平，字安道，南京人。少颖悟绝伦，
举茂才异等，为校书郎，又中贤良方正，选迁著作佐
郎，通判睦州。当召试馆职，仁宗曰：‘是非两策制科者
乎？何试也’？命直集贤院，俄知谏院，拜御史中丞，改三
司使。会判官杨仪得罪，坐与交，出知滁州、滑州，徙益
州，迁尚书左丞，知南京。英宗立，迁礼部尚书，请知郓”
州，还为学士承旨。神宗即位，召见，拜参知政事。曾公
亮议用王安石，方平以为不可。遭父忧，服阕，以观文
殿学士判尚书省，力请知陈州。安石行新法，方平极
论其害。请老，以太子少师致仕。哲宗立，加太子太保。
元祐六年，薨，谥文定。方平慷慨有气节，既告老，论事
一切，至于用兵起狱，尢反复言之，平居未尝以言徇
物，以色假人。王安石用事，嶷然不少屈，以是望高一
时。